als_Latn dik_Latn sag_Latn
Jemi thuajse në mes të muajve të ftohtë të dimrit dhe gjëra e parë që na vjen në mendje kur i kthehemi garderobës apo kur rihapim dollapin është: A kemi një pallto të ngrohtë? Po a është edhe trendy?
Palltot deve nuk janë In vetëm këtë sezon, në fakt kanë qënë thuajse gjithmonë, por në disajne dhe modele të ndryshme. Fillimisht klasiket pas trupit dhe më pas ato në masa të mëdha (large) që u kthyen në trend të këtyre viteve të fundit. Duhet thënë se edhe kjo pjesë e garderobës është prekur nga imitimet por pavarësisht këtyrë të fundit, ajo që mund të thuhet me siguri është se palltot deve klasike, (kryesisht këtë sezon në ngjyrat nude) janë të pakontestueshme dhe mos harroni: Janë MUST për këtë sezon dimrëor.
Këtij trendi nuk i kanë shpëtuar edhe personazhet e njohura shqiptare, duke nisur që nga Zonja e Parë, Odeta Nishani e cila në sfilatën e nusërisë së "Frida Xhoi&Xhei" kishte zgjedhur modelin klasik të një pallto ngjyrë bezhë, për të vazhduar me fashionisten Lori Hoxha apo blogeren Estela Ujka dhe vajzat e ekranit: Zaimina Vasjari, Ilda Bejleri, Zanfina Ismajli dhe Olta Gixhari.
Propozimet e këtyre trendeve i gjejmë edhe në Shqipëri, përmes markave si Zara apo Max Mara. E nëse do të jeni të interesuara për një pallto të tillë, të njëjtën që i keni parë veshur edhe Kim Kardashian e shumë yjeve të tjerë, e gjeni te Chic Studio, mbrapa Akademisë së Arteve, mund ta blini edhe te Zara në Teg, ose në faqet online.
als_Latn als_Latn als_Latn als_Latn